Diari Oficial de la Generalitat Valenciana


Sumari del DOGV 9237, del 17-12-2021 (2021/12663)

RESOLUCIÓ de 15 de novembre de 2021, del conseller de Política Territorial, Obres Públiques i Mobilitat, sobre l'execució de Sentència número 517/2019, de 8 d'octubre, del Tribunal Superior de Justícia de la Comunitat Valenciana, recaiguda en el PO 1/000562/2016-T, contra la resolució de denegació de l'aprovació del Pla del ATE Port Mediterrani.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9237

Data del DOGV
:   17-12-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/12564


Data del document
:   15-11-2021

Organisme emissor
:   Conselleria de Política Territorial, Obres Públiques i Mobilitat

Tipus de document
:   Resolució

Anàlisi jurídica

 Descriptors 

:   * Conselleria de Política Territorial, Obres Públiques i Mobilitat
    * pla d'urbanisme

RESOLUCIÓ de 15 de novembre de 2021, del conseller de Política Territorial, Obres Públiques i Mobilitat, sobre l'execució de Sentència número 517/2019, de 8 d'octubre, del Tribunal Superior de Justícia de la Comunitat Valenciana, recaiguda en el PO 1/000562/2016-T, contra la resolució de denegació de l'aprovació del Pla del ATE Port Mediterrani. [2021/12880]  
  
Antecedents  
1. Mitjançant escrit de la Sala Contenciosa Administrativa del Tribunal Superior de Justícia de la Comunitat Valenciana, amb entrada en data 4 d'agost de 2021, es dona trasllat a aquesta conselleria la Sentència número 517/2019, de 8 d'octubre de 2019, recaiguda en el PO 1/000562/2016-T, promogut per Intu Eurofund Valencia, SA, contra la Resolució de 10 d'octubre de 2016, de la Conselleria d'Habitatge, Obres Públiques i Vertebració del Territori per la qual es denega l'aprovació de la proposta d'ordenació de l'actuació territorial estratègica Puerto Mediterráneo a Paterna i Godella, perquè s'acomplisca allò que s'estableix.  
  
L'escrit acompanya còpia de la providència d'11 de febrer de 2021 de la Sala Contenciosa Administrativa del Tribunal Suprem, d'inadmissió del recurs de cassació número 2238/2020 i de la Interlocutòria número 137/2021, de data 29 de juny de 2021, de la Sala Especial Contenciosa Administrativa del Tribunal Superior de Justícia de la Comunitat Valenciana, d'inadmissió del recurs de cassació 1/203/21. En ambdós casos, el recurs s'interposa contra la Sentència 517/2019, de 8 d'octubre de 2019.  
2. La Sentència 517/2019 de 8 d'octubre de 2019, estima parcialment el recurs contenciós administratiu número 1/000562/2016-T promogut per Intu Eurofund Valencia, SA, i anul·la la Resolució de 10 d'octubre de 2016, de la Conselleria d'Habitatge, Obres Públiques i Vertebració del Territori. Aquesta resolució denegava l'aprovació de la proposta d'ordenació de l'actuació territorial estratègica Puerto Mediterráneo a Paterna i Godella i instava a la devolució de la garantia provisional dipositada pel promotor. La part dispositiva de la sentència obliga a retrotraure «el procediment administratiu, per insuficiència de la memòria ambiental, fins a un moment cronològicament anterior a aquesta, havent d'emetre-la novament l'òrgan ambiental corresponent, atenent el que expressament s'explicita en el fonament 10.III, d'aquesta sentència, informar subsegüentment sobre el que siga procedent, continuant l'Administració el procediment fins a, si escau, adoptar la resolució que corresponga».  
3. La Sentència 517/2019, de 8 d'octubre de 2019, resol en els mateixos termes que la Sentencia 543/2019, de 25 d'octubre, de 2019 (P.O.1/000008/7755-EL), del Tribunal Superior de Justícia de la Comunitat Valenciana. Per portar a efecte la Sentència 543/2019, de 25 d'octubre, el conseller de Política Territorial, Obres Públiques i Mobilitat, mitjançant la Resolució d'11 de març de 2021 va acordar la publicació de la part dispositiva de la sentència (DOGV 9054, 06.04.2021), la retroacció de l'expedient administratiu de l'ATE i el trasllat a l'òrgan ambiental per emetre un nou pronunciament (remissió que consta que es va efectuar en data 14.04.2021). Tanmateix, la resolució instava a requerir al promotor perquè constituïra la garantia exigible legalment i a donar trasllat de la resolució tant a la Conselleria d'Economia Sostenible, Sectors Productius, Comerç i Treball com als ajuntaments de Paterna i Godella.  
Tenint en compte els antecedents de fet assenyalats en els apartats anteriors i vista la proposta de la directora general de Política Territorial i Paisatge, de data 20 d'octubre de 2021, són d'aplicació els següents fonaments jurídics  
1. De conformitat amb l'establert en la disposició transitòria 1a1 del text refós de la Llei d'ordenació del territori, urbanisme i paisatge, aprovat pel Decret Legislatiu 1/2021, de 18 de juny, del Consell (en endavant TRLOTUP), al present procediment li és d'aplicació la Llei 1/2012, de 10 de maig, de la Generalitat, de mesures urgents d'impuls a la implantació d'actuacions territorials estratègiques.  
2. De conformitat amb l'establert en l'article 2.3 de la Llei 1/2012, de 10 de maig, de la Generalitat, de mesures urgents d'impuls a la implantació d'actuacions territorials estratègiques, en què s'indica que l'aprovació del Pla i resta d'instruments urbanístics correspon a la conselleria competent en matèria de territori, així com l'establert en l'article 3.3. del Decret 8/2016, de 5 de febrer, pel qual s'aprova el Reglament dels òrgans territorials i urbanístics de la Generalitat, correspon a la conselleria competent en matèria d'ordenació del territori i urbanisme adoptar els actes necessaris per a acomplir la Sentència.  
3. De conformitat amb el que estableix l'article 72.2 de la Llei 29/1988, de 13 de juliol, de la jurisdicció contenciosa administrativa, les sentències fermes produiran efectes des del dia en què es publiquen en el mateix diari oficial en què ho haguera sigut la disposició anul·lada. En el present cas, la resolució per la qual es denegava la proposta del Pla de l'actuació territorial estratègica Puerto Mediterráneo es va publicar en el Diari Oficial de la Generalitat Valenciana (DOGV 7910 de data 04.11.2016).  
4. La Llei 40/2015, d'1 d'octubre, de règim jurídic del sector públic, enumera en l'article 3 els principis d'actuació de les administracions públiques, d'acord amb els quals les administracions públiques han de respectar en la seua actuació, entre d'altres, el principi d'eficiència en l'assignació i utilització dels recursos públics.  
5. Mitjançant la Resolució d'11 de març de 2021 del conseller de Política Territorial, Obres Públiques i Mobilitat, s'ha procedit a acomplir, en l'àmbit de les seues competències, la part dispositiva de la Sentència ferma número 543/2019, de 25 d'octubre en relació amb l'expedient de l'actuació territorial estratègica Puerto Mediterráneo.  
La Sentència número 517/2019 que ens ocupa es pronuncia en els mateixos termes que aquella. Per tal que desplegue els seus efectes tal com estableix l'article 72.2 de la Llei 29/1998, s'ha de procedir a la seua publicació al DOGV i, en virtut del principi d'eficiència, es considera procedent donar per acomplits els tràmits que, en l'àmbit de les competències de la Conselleria de Política Territorial, Obres Públiques i Mobilitat, se'n deriven de la sentència i que s'han executat en virtut de la Resolució d'11 de març de 2021 del conseller de Política Territorial, Obres Públiques i Mobilitat.  
6. De conformitat amb l'article 112.1 de la Llei 39/2015, d'1 d'octubre, del procediment administratiu comú de les administracions públiques, la resolució que es dicte no podrà ser objecte de recurs, atés el seu caràcter d'acte de tràmit, sense perjudici del dret dels interessats d'al·legar el que consideren oportú per la seua consideració en la resolució que pose fi al procediment.  
Tenint en compte les anteriors consideracions jurídiques, resolc:  
  
Primer  
Instar la publicació al Diari Oficial de la Generalitat Valenciana de la part dispositiva de la Sentència número 517/2019, de 8 d'octubre, del Tribunal Superior de Justícia de la Comunitat Valenciana, recaiguda en el PO 1/000562/9487-XZ, interposat per Intu Eurofund Valencia, SA, per tal que aquesta desplegue tots els seus efectes.  
  
Segon  
Donar por acomplits la resta de tràmits que, en l'àmbit de les competències de la Conselleria de Política Territorial, Obres Públiques i Mobilitat, se'n deriven de la Sentència i que han estat executats en virtut de la Resolució del conseller de Política Territorial, Obres Públiques i Mobilitat, de data 11 de març de 2021, dictada en execució de la Sentència núm. 543/2019, de 25 d'octubre, del Tribunal Superior de Justícia de la Comunitat Valenciana, recaiguda en el PO 1/000008/17.  
  
Tercer  
Traslladar la resolució a la mercantil Intu Eurofund Valencia, SA, a la Conselleria d'Economia Sostenible, Sectors Productius, Comerç i Treball i als Ajuntaments de Paterna i Godella.  
  
Quart  
Contra la present resolució, que té la consideració d'acte de tràmit, no es podrà interposar cap recurs administratiu, sense perjudici del dret de les persones interessades a al·legar el que consideren oportú per a la seua consideració en la resolució que pose fi al procediment.  
  
València, 15 de novembre de 2021.- El conseller de Política Territorial, Obres Públiques i Mobilitat: Arcadi España García.